પ્રાપ્ત માહિતી અનુસાર, ગાંધીનગરમાં નાગરિકોની સુવિધા માટે જુદા જુદા સ્થળોએ ૧૧ જેટલાં જાહેર શૌચાલયોની સફાઇની કામગીરી ખાનગી કોન્ટ્રાકટર પાસે કરાવવામાં આવે છે. આ કોન્ટ્રાકટ પૂરો થતાં મળતિયાને કોન્ટ્રાકટ આપવા માટે સાસક પક્ષ ભાજપ હસ્તકની સ્થાયી સમિતિએ ટેન્ડર બહાર પાડયા વગર બારોબાર શુભ સામાજિક સેવા સંસ્થાને મહિને અઢી લાખની કમાણી કરાવતી કામગીરી સોંપી દેવાનો વિવાદાસ્પદ નિર્ણય લીધો હતો. તેના પગલે ભારે વિવાદ સર્જાયો હતો અને વિરોધપક્ષ કોંગ્રેસે તો કોર્ટમાં જવાની ચીમકી ઉચ્ચારતાં જ શાસક ભાજપ અને મ્યુનિ.અધિકારીઓ ફફડી ઉઠયા હતા.